**КРИТЕРИИ, ПОКАЗАТЕЛИ И МЕТОДИКА ЗА ОЦЕНКА НА ОФЕРТИТЕ**

**за обществена поръчка с предмет**

***„МОДЕРНИЗИРАНЕ И РЕИНЖЕНЕРИНГ НА ИС ЗА ГРАО – ИЗГРАЖДАНЕ НА НОВА ИНФРАСТРУКТУРА ЧРЕЗ ИЗПОЛЗВАНЕ НА MIDDLEWARE СИСТЕМЕН СОФТУЕР И РЕАЛИЗАЦИЯ НА ПОДСИСТЕМИ ЗА КЛАСИФИКАТОРИТЕ И ПОТРЕБИТЕЛИТЕ“***

І. КРИТЕРИЙ ЗА ОЦЕНКА НА ОФЕРТИТЕ

Всички оферти, включващи Обособена позиция № 1, които отговарят на обявените от Възложителя минимални изисквания и бъдат допуснати до разглеждане, ще бъдат оценявани по критерий **„*икономически най–изгодна оферта”*.**

ІІ. ПОКАЗАТЕЛИ, ТЯХНАТА ОТНОСИТЕЛНА ТЕЖЕСТ И МЕТОДИКА ЗА ОЦЕНКАТА ИМ

Показателите за оценка на допуснатите до разглеждане оферти при избрания критерий са цена **(*Ц*)**,срок за изпълнение предмета на поръчката **(*С*)** и степен на съответствие на предложението на участника с изискванията на Възложителя **(*П*)**:

**1. Цена за изпълнение предмета на поръчката – *Ц***.Максимална оценка - 100 точки. Относителна тежест ***КЦ = 0,5***.

Оценява се по формулата

***Ц*** *= (Ц мин./ Ц кн.) х 100*

където:

*Ц мин.* е най-ниската предложена цена;

*Ц кн.* е предложената цена от съответния участник.

**2. Срок за изпълнение предмета на поръчката – *С***.Максимална оценка - 100 точки. Относителна тежест ***КС = 0,1***.

Оценява се по формулата

***С***  *= (С мин./ С кн.) х 100*

където:

*С мин.* е най-ниският предложен срок;

*С кн.* е предложеният срок от съответния участник.

**3. Степен на съответствие на предложението на участника с изискванията на Възложителя - *П* .** Максимална оценка - 100 точки. Относителна тежест ***Кп  = 0,4***.

Оценяването се извършва въз основа на съответствието между предложението на участника и изискванията на Възложителя, указани в Техническото задание.

Оценката за показателя е петстепенна от 0 до 100 точки както следва:

***100 точки*** се присъждат на участник, който е представил подробно и пълно описание на начина на реализация.

Под пълно и подробно описание се разбира предоставяне на изчерпателна схема на процесите, маршрут на документите, какви документи от къде и докъде ще функционират, как се интегрират наличните системи с новите разработки, особености на реализацията и т.н.

***40 точки*** се присъждат на участник, който е представил непълно и не коментиращо всички изискуеми схеми на процеса описание на начина на реализация.

Под непълно и не коментиращо всички изискуеми схеми на процеса описание се разбира описание, което не съдържа необходимите данни, доказващи цялосно разбиране на същността, сложността и комплектността на задачата от страна на участника. От такова описание не става изцяло ясно през какви процеси и етапи ще се премине, по какъв начин ще се реализира интеграцията със съществуващите компоненти на системата.

***15 точки*** се присъждат на участник, който е представил формално описание на начина на реализация.

Под формално описание се разбира описание, в което преобладава общо и принципно описание на процесите. При представяне на такова описание участникът не показва разбиране на спецификата на задачата, а се ограничава предимно с теоретични описания.

***1 точка*** се присъжда на участник, който е представил неточно описание за начина за реализация.

Под неточно описание се разбира описание, което в значителна степен е неотносимо към процесите и не съответства на задачата.

***0 точки*** се присъждат на участник, който не е представил описание.

***Забележка:* Участник, оценен с 0 *(нула)* точки не се класира.**

 ІІІ. КОМПЛЕКСНА ОЦЕНКА И КЛАСИРАНЕ НА ОФЕРТИТЕ

**Комплексната оценка - *КО*** е с максимален брой точки 100 и се изчислява по формулата

***КО = Ц х Кц + С х Кс***. ***+ П х Кп***.

Комисиятаопределя оценките на офертите за всеки един от показателите по отделно. Комплексната оценка ***КО*** за всяка оферта се образува като сума от точките по трите показателя.

На първо място се класира офертата с най-висока стойност на комплексната оценка. Останалите оферти се класират по низходящ ред на стойностите на комплексните оценки.

`